**Základná škola Jozefa Horáka, Ul. P. Dobšinského 17, B a n s k á Š t i a v n i c a**

**Poskytnutie dotácie na podporu výchovy k stravovacím návykom dieťaťa od 01.05.2023**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje základnú školu, ak rodič dieťa, alebo fyzická osoba, ktorej je dieťa zverené do starostlivosti rozhodnutím súdu**, písomne požiada o poskytnutie dotácie na stravu.**

**(Príloha č. 1 – NÁVRATKA).**

**Návratku treba doručiť** vedúcej ZŠS – Kyjovská Magda v termíne **do 21.04.2023**.

V prípade, ak návratka nebude doručená v stanovenom termíne, nebude možné na dieťa poskytovať dotáciu na stravu, až kým v priebehu školského polroka o dotáciu na stravu nepožiada.

Dotácia na stravu sa od 01.05.2023 bude poskytovať v sume:

* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

**Podmienkou použitia dotácie na stravu je účasť dieťaťa na výchovno – vzdelávacom procese v škole, zapísané v triednej knihe a prihlásené na obed a obed bude odobratý v školskej jedálni.**

Dotácia na podporu výchovy k stravovacím návykom sa poskytuje aj na dieťa, ktoré žije v domácnosti, ktorej sa poskytuje pomoc v hmotnej núdzi, ktorej príjem je najviac do výšky životného minima, alebo si rodič neuplatnil nárok na sumu daňového zvýhodnenia.

**Dieťa, u ktorého podľa posúdenia ošetrujúceho lekára(lekára so špecializáciou v príslušnom špecializovanom odbore), že zdravotný stav vyžaduje osobitné stravovanie a ZŠS nezabezpečuje prípravu diétneho jedla, zákonný zástupca dieťaťa môže požiadať zriaďovateľa školy o vyplatenie dotácie na stravu.**

**Zákonný zástupca dieťaťa pri osobitnom stravovaní doručí návratku, s číslom účtu a potvrdenie od lekára špecialistu.**

**V prípade záujmu nového stravníka o stravovanie v ZŠS, zákonný zástupca dieťaťa predloží spolu s návratkou aj zápisný lístok stravníka, na základe ktorého vydá riaditeľ školy rozhodnutie o prijatí dieťaťa na stravovanie.(Príloha č. 2 – ZÁPISNÝ LÍSTOK).**

**Denný poplatok za odobraté jedlo na nákup potravín od 01.05.2023**

I. stupeň Obed  **1,90 € + 0,50 € RN = 2,40 €, rodič platba = 0,30 €, dotácia = 2,10 €**

II. stupeň Obed **2,10 € + 0,50 € RN = 2,60 €, rodič platba = 0,30 €, dotácia = 2,30 €**

Osobitné stravovanie – **dotácia I. stupeň – 2,10 €, dotácia II. stupeň – 2,30 €.**

**Ak sa dieťa nezúčastní na vyučovacom procese, teda nebude prítomné, povinnosťou zákonného zástupcu dieťaťa je *odhlásiť ho*. V  prípade neodhlásenia žiaka, rodič je *p o v i n n ý uhradiť sumu vo výške poskytnutej dotácie podľa stupňa za každý neodhlásený deň*.**

Zákonný zástupca uhradí čiastku za stravovanie k poslednému dňu aktuálneho mesiaca( teda pred prvým dňom nasledujúceho mesiaca). Pokiaľ stav konta dieťaťa je nulový, obed poskytnutý nebude. **Žiak je povinný zo stravovania sa odhlásiť deň vopred a to prostredníctvom terminálu, alebo internetu www.strava.cz do 05.30 hodiny (ráno). Bežný deň do 8.00 hodiny ráno telefonicky u vedúcej ZŠS.** **Číslo telefónnu: 045/290 90 30 kl.2 , 045/692 05 53.**

V Banskej Štiavnici 28.03.2023